Obert el Mercat de Reis al costat del Triangle Umbral
03 de gener 2025

![](/media/p5enfzer/img_0877_c.jpg?width=850&height=566.6666666666666)

El tradicional Mercat de Reis del Triangle Umbral del Port de Sagunt estarà obert al públic fins al dilluns 6 de gener per a estimular el consum nadalenc del municipi. L'alcalde de Sagunt, Darío Moreno; la regidora de Comerç i Mercats, Natalia Antonino; i altres membres de la Corporació Municipal han visitat el mercat este mateix matí. També hi han assistit la Fallera Major, Teresa Aparicio; la Fallera Major Infantil, Julia Palanca; i altres components de la Federación Junta Fallera de Sagunto (FJFS).

![](/media/qovpl3e2/img_0882_c.jpg?width=850&height=566.6666666666666)

La regidoria de Comerç i Mercats de l'Ajuntament de Sagunt ha contractat l'empresa Global Marketing Events per a gestionar l'organització del Mercat de Reis. Este tradicional mercat nadalenc estarà obert en horari d'11 a 14 hores, així com de 16 a 21 hores en l'avinguda Doctor Fleming, al costat del Triangle Umbral.

En el Mercat de Reis un 60 % dels llocs pertanyen a comerços locals del municipi, tal com està estipulat en el contracte amb l'empresa adjudicatària. D'esta manera, en el tradicional mercat es podran adquirir aliments típics d'estes dates, elements de decoració, plantes i arbres de Nadal, articles escolars, joguets, productes artesanals, ceràmica, cistelleria… Així mateix, el Mercat de Reis disposarà de tallers infantils, atraccions, ninots d'animació, i fotoreclam.

![](/media/1uho3rou/img_0793_c.jpg?width=850&height=566.6666666666666)

Tal com especifiquen des de la regidoria de Comerç i Mercats, amb la instal·lació del Mercat de Reis pretenen propiciar i impulsar l'ambient nadalenc a la ciutat: “La finalitat és convidar la ciutadania a fer més agradables les seues compres nadalenques per a millorar el clima comercial de la localitat, així com potenciar i afermar el comerç local”.

*   [](http://www.facebook.com/sharer.php?u=https://aytosagunto.es/va/actualitat/obert-el-mercat-de-reis-al-costat-del-triangle-umbral/ "Facebook")
*   [](http://twitter.com/share?url=https://aytosagunto.es/va/actualitat/obert-el-mercat-de-reis-al-costat-del-triangle-umbral/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-mercat-de-reis-al-costat-del-triangle-umbral/ "Linked In")
*   [](mailto:?body=https://aytosagunto.es/va/actualitat/obert-el-mercat-de-reis-al-costat-del-triangle-umbral/)